Алімпійскі камітэт адхіліў Расію ад удзелу ў зімовых Алімпійскіх гульнях 2018 года. У адказ дэпутат Дзярждумы Расіі Віталь Мілонаў заклікае нацыянальныя алімпійскія камітэты Беларусі, Казахстана і Кыргызстана, а таксама краін БРІКС (Бразіліі, Індыі, Кітая і Паўднёва-Афрыканскай Рэспублікі) адмовіцца ад удзелу ў Алімпіядзе-2018 у знак салідарнасці з Расіяй. Бо, на думку парламентарыя, Міжнародны алімпійскі камітэт цкуе Расію па палітычных прычынах.